Shteti Islamik dhe metodat e tij të rekrutimit
Shteti Islamik përdor në videot e rekrutimit militantët e tij me shtetësi britanike.
Shërbimet e sigurisë po përpiqen të identifikojnë militantin e Shtetit Islamik i cili i preu kokën gazetarit amerikan James Foley në Siri.Vrasësi foli anglisht me një theks britanik në videon ku tregohej vrasja e gazetarit amerikan. Vlerësohet se disa qindra shtetas britanikë janë duke luftuar për Shtetin Islamik, së bashku me mijëra xhihadistë nga vende të tjera.Militantët e Shtetit Islamik në qershor publikuan një video në mediat sociale. Një nga militantët me theks britanik, i cili e identifikoi veten si shtetasi britanik me emrin Abu Dujana Al Hindi, u bën thirrje në video muslimanëve të tjerë që të shkojnë në Siri për të luftuar. Ekzekutimi i tmerrshëm i gazetarit amerikan James Foley duket se është kryer nga një militant britanik i Shtetit Islamik. Luftëtarët e huaj janë një burim i vlefshëm për Shtetin Islamik, thotë ekspertja Hannah Stuart e organizatës britanike The Jackson Henry Society. Nuk ishte rastësi që vrasësi i gazetarit James Foley kishte një theks britanik, thotë regjisori amerikan Bilal Abdul Karim, i cili ka dokumentuar rritjen numrit të luftëtarëve të huaj në Siri. Ai u intervistua përmes Skype-it. Pas fillimit si një grup militant që luftonte në konfliktet lokale, Shteti Islamik tani po përpiqet të marrë njohje ndërkombëtare, thotë Afzal Ashraf, i cili punon në Insitutin Mbretëror të Shërbimeve në Britani. Në këtë video të publikuar në muajin shkurt thuhet se tregohet një luftëtar britanik duke kryer një sulm vetëvrasës në Aleppo. Britania ka qenë e ngadalshme në kundërshtimin e ideologjive ekstremiste, thotë Harris Rafiq i grupit kundër ekstremizmit, Fondacioni Quilliam. Autoritetet në Britani dhe Shtetet e Bashkuara po përpiqen të identifikojnë vrasësin gazetarit James Foley. Përdorimi i internetit nga Shtetit Islamik ofron mundësi për shërbimet e sigurisë, thotë profesori Peter Neumann, i Qendrës Ndërkombëtare për Studimin e Radikalizmit në King’s College në Londër. Autoritetet britanike po kërkojnë ndihmën e komuniteteve myslimane për të ndihmuar në identifikimin e vrasësit të gazetarit James Foley. Ata e pranojnë se nxjerrja e tij para drejtësisë do të jetë jashtëzakonisht e vështirë.